ઉલ્લેખનીય છે કે મ્યુચ્યુઅલ ફંડ્સ ઇન્ડસ્ટ્રીના એસેટ બેઝમાં છેલ્લાં કેટલાંક વર્ષમાં મોટો વધારો થયો છે. તેનાથી આદર્શ સ્થિતિમાં ખર્ચ ઘટી શકે છે. પરંતુ વાસ્તવિકતા અલગ છે. છેલ્લા એક વર્ષમાં તમામ ડાઇવર્સિફાઇડ ઇક્વિટી સ્કીમના ખર્ચ માળખાનું વિશ્લેષણ કરતાં જણાય છે કે ખર્ચમાં ભાગ્યે જ ઘટાડો થયો છે. 172 સ્કીમની એસેટ બેઝ જૂન 2018માં આશરે 20 ટકા વધીને ₹5.42 લાખ કરોડ થઈ છે, જે ગયા વર્ષના જુલાઈમાં ₹4.53 લાખ કરોડ હતી. આમ છતાં માત્ર 91 સ્કીમમાં ખર્ચ રેશિયોમાં ઘટાડો થયો હતો. 33 સ્કીમે ખર્ચ રેશિયોમાં 20 બેસિસ પોઇન્ટ્સનો ઘટાડો કર્યો છે, જ્યારે બીજી 29 સ્કીમ્સે ખર્ચ રેશિયોમાં 20 બેસિસ પોઇન્ટ્સનો વધારો કર્યો છે.